
บันทึกข้อความ

ส่วนราชการ
สำนักงานปลัด  องค์การบริหารส่วนตำบลนางหลง
ที่    นศ 79001/



วันที่  28  มีนาคม  2560
เรื่อง  การวิเคราะห์แผนปฏิบัติการป้องกันและปราบปรามการทุจริตภาครัฐ องค์การบริหารส่วนตำบลนางหลง

เรียน  นายกองค์การบริหารส่วนตำบลนางหลง

เรื่องเดิม

ตามที่องค์การบริหารส่วนตำบลนางหลง อำเภอชะอวด จังหวัดนครศรีธรรมราช ไดจัดทำแผนปฏิบัติการป้องกันและปราบปรามการทุจริตภาครัฐ ประจำปีงบประมาณ พ.ศ.2560 เพื่อให้การป้องกันและปราบปรามการทุจริตในองค์กรสามารถนำไปสู่การปฏิบัติได้อย่างเป็นรูปธรรม โดยมีกำหนดแผนงาน และโครงการ      จำนวน 15 กิจกรรม นั้น
 
ข้อเท็จจริง


ในปีงบประมาณ พ.ศ.2559 องค์การบริหารส่วนตำบลนางหลง ไม่ได้ดำเนินการจัดทำแผนปฏิบัติการป้องกันและปราบปรามการทุจริตภาครัฐ องค์การบริหารส่วนตำบลนางหลงจึงได้ดำเนินการจัดทำรายงานสรุปผลและการวิเคราะห์ผลการดำเนินงานตามแผนปฏิบัติการป้องกันและปราบปรามการทุจริตภาครัฐขององค์การบริหาร      ส่วนตำบลนางหลง ประจำปีงบประมาณ 2560 รายละเอียดปรากฏตามสิ่งที่แนบมาพร้อมนี้

ข้อเสนอแนะ


จึงเรียนมาเพื่อโปรดทราบ

  (นางกชกร  จิตรานนท์)




    ปลัดองค์การบริหารส่วนตำบลนางหลง


พันตำรวจโท
(สมศักดิ์  จันทร์มณี)
นายกองค์การบริหารส่วนตำบลนางหลง

รายงานผล และการวิเคราะห์ผลการดำเนินงาน
ตามแผนปฏิบัติการป้องกันและปราบปรามการทุจริตภาครัฐ องค์การบริหารส่วนตำบลนางหลง
ประจำปีงบประมาณ 2560
1. ความเป็นมา

ด้วยองค์การบริหารส่วนตำบลนางหลง ได้จัดทำแผนปฏิบัติการป้องกันและปราบปรามการทุจริตภาครัฐประจำปีงบประมาณ พ.ศ.2560 เพื่อให้การปฏิบัติการป้องกันและปราบปรามการทุจริตในภาครัฐ สามารถนำไปสู่การปฏิบัติได้อย่างเป็นรูปธรรม โดยพิจารณาสอดคล้องกับเจตนารมณ์ของรัฐธรรมนูญแห่งราชอาณาจักรไทย พ.ศ.2560 พระราชบัญญัติข้อมูลข่าวสารของทางราชการ พ.ศ.2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) กำหนดให้ปลูกฝังค่านิยม คุณธรรม จริยธรรมและจิตสำนึกในการรักษาศักดิ์รีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพ เพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐ รวมถึงคำสั่งคณะรักษาความสงบแห่งชาติ ที่ 69/2557 ลงวันที่ 18 มิถุนายน 2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้มีคำสั่งให้ทุกส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบ ตามนโยบายคณะรัฐมนตรีที่พลเอกประยุทธ์  จันทร์โอชา นายกรัฐมนตรี ได้แถลงต่อสภานิติบัญญัติแห่งชาติ เมื่อวันที่ 12 กันยายน 2557 ข้อ 10 เรื่องการส่งเสริมการบริหารราชการแผ่นดินที่มีธรรมาภิบาล 
2. ปัจจัยสนับสนุน/ปัญหาอุปสรรค

ในการดำเนินตามแผนปฏิบัติการป้องกันและปราบปรามการทุจริตภาครัฐ องค์การบริหารส่วนตำบล  นางหลงประจำปีงบประมาณ พ.ศ.2560 มีปัจจัยในการสนับสนุนและผลักดันในการดำเนินการตามโครงการ/แผนงานทั้ง 15 กิจกรรม ประสบความสำเร็จ ดังนี้
1) คำสั่งองค์การบริหารส่วนตำบลนางหลงที่ แต่งตั้งคณะกรรมการประกอบด้วย ปลัด อบต. และหัวหน้าส่วนราชการ ทำให้การดำเนินงานเป็นไปตามแผนงานโครงการที่กำหนด
2) การที่มีหน่วยตรวจสอบภายในองค์การบริหารส่วนตำบลนางหลง และการรวมกลุ่มของเจ้าหน้าที่ในองค์การบริหารส่วนตำบลนางหลงเพื่อตรวจสอบการบริหารงาน อบต. เป็นการเสริมสร้างระบบการป้องกันและปราบปรามการทุจริต และประพฤติมิชอบขององค์กรได้ในระดับหนึ่ง
3) องค์การบริหารส่วนตำบลนางหลง มีบุคลากรที่เป็นข้าราชการ ลูกจ้างประจำ พนักงานจ้าง จึงมีปัญหาอุปสรรคคือการเข้าถึงข้อมูล และการดำเนินงานแผนฯ ให้เกิดผลสัมฤทธิ์ครอบคลุม ประกอบกับพนักงานทุกคนล้วนแต่มีหน้าที่ที่ต้องทำหลายหน้าที่ เป็นเหตุให้โครงการ/แผนงานบางกิจกรรมไม่สามารถดำเนินการได้แล้วเสร็จตามห้วงเวลาที่กำหนด 
3. รายงานสรุปผลการดำเนินงานตามแผนงาน/โครงการ/กิจกรรม 

3.1 บุคลากรขององค์การบริหารส่วนตำบลนางหลง ร่วมกันประกาศเจตนารมณ์องค์กรเพื่อสร้างชาติ ตามหลักธรรมาภิบาลต่อต้านการทุจริต

3.2 องค์การบริหารส่วนตำบลมีการจัดทำหลักเกณฑ์/วิธีการรับเรื่องร้องเรียน โดยการแสดงแผนผังขั้นตอนไว้เพื่อให้ผู้มาติดต่อได้ทราบ

- องค์การบริหารส่วนตำบลนางหลง ได้จัดทำคู่มือสำหรับการดำเนินงานเรื่องร้องเรียนร้องทุกข์โดยเฉพาะ

3.3 องค์การบริหารส่วนตำบล มีการรับเรื่องร้องเรียนผ่านช่องทางต่าง ๆ เช่น มาด้วยตนเอง โทรศัพท์ หนังสือหรือจดหมายร้องเรียน หรือทางเว็บไซต์ 

3.4 ผลักดันให้องค์การบริหารส่วนตำบลนางหลงเป็นต้นแบบด้านความโปร่งใส พร้อมปรับปรุงกระบวนงาน เพื่อให้เจ้าหน้าที่ประพฤติปฏิบัติตามมาตรฐานทางคุณธรรมจริยธรรม/ควบคุม กำกับ ดูแล การปฏิบัติงาน การประพฤติปฏิบัติตนของเจ้าหน้าที่ของรัฐ ให้ปฏิบัติตามมาตรฐานทางคุณธรรม/ส่งเสริมการสร้างแรงจูงใจให้ข้าราชการ ปฏิบัติตามมาตรฐานทางคุณธรรม

3.5 คัดเลือกกระบวนงานที่มีความเสี่ยงปรับปรุงกระบวนงานให้เกิดความโปร่งใส ปีงบประมาณ พ.ศ.2560 การจัดซื้อจัดจ้าง ระหว่างเจ้าหน้าที่กับภาคเอกชนที่เข้ามาเป็นคู่สัญญากับองค์การบริหารส่วนตำบล เพื่อป้องกันผลประโยชน์ทับซ้อน และให้เกิดความโปร่งใสยิ่งขึ้น

3.6 สนับสนุนให้มีช่องทางในระบบอินเทอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตขององค์กร

3.7 สร้างและพัฒนาช่องทางในการรับแจ้งข้อมูลหรือเบาะแส ให้มีความสะดวกหลากลาย (นำระบบอินเทอร์เน็ตมาปรับใช้)

3.8 การจัดทำแผนควบคุมภายในและแผนบริหารความเสี่ยงขององค์การบริหารส่วนตำบลนางหลง

3.9 จัดกิจกรรมส่งเสริมคุณธรรมจริยธรรม เช่น เข้าวัดปฏิบัติธรรม การสร้างจิตอาสา

3.10 จัดทำสื่อ/ประชาสัมพันธ์ให้บุคลากรในองค์กรให้เกิดความรู้ความเข้าใจเพื่อต่อต้านการทุจริต

3.11 ส่งบุคลากรขององค์การบริหารส่วนตำบลเข้าร่วมประชุม ฝึกอบรม และสัมมนาที่เกี่ยวข้องกับการป้องกันและปราบปรามการทุจริต
4. ข้อเสนอแนะสำหรับการปรับปรุงแผน

4.1 เนื่องจากเป็นปีงบประมาณแรกที่มีการจัดทำแผนปฏิบัติการป้องกันและปราบปรามการทุจริต เพื่อให้เกิดความต่อเนื่องของกิจกรรม เห็นควรให้มีการจัดทำแผนฯ ทุกปีงบประมาณ

4.2 ควรกำหนดกิจกรรม/แผนงาน/โครงการ ให้สอดคล้องกับภารกิจหลักของหน่วยงาน และมีความเชื่อมโยงต่อเนื่องกันทุกปีงบประมาณ

4.3 ควรกำหนดตัวชี้วัดการดำเนินงานตามแผนปฏิบัติการป้องกันและปราบปรามการทุจริตภาครัฐขององค์การบริหารส่วนตำบล เพื่อให้ทราบว่ามีการเป็นไปตามวัตถุประสงค์ที่ตั้งไว้หรือไม่ เพียงใด   
